XIII быуат аҙағында монголдар Урта Азияны, Көнсығыш Европаның күп өлөшөн, Фарсы илен, Ираҡ, Камбоджа, Бирманы, Корея һәм Вьетнамдың бер өлөшөн баҫып ала. 1279 йылға Хубилай хан бөтә Ҡытайҙы үҙенең Юань империяһына индереүгә өлгәшкән. Юань идаралығы дәүерен ҡытай манераһына иғлан иткәндә, Хубилай уны ҡулланыуҙың сиктәрен билдәләмәгән. Шуға күрә был исем, һуңыраҡ уны Хубил биләмәһе өсөн генә ҡуллана башлаһалар ҙа, формаль рәүештә Бөйөк монгол империяһына ҡараған. Хубилай шулай уҡ Тибеттағы Сакья мәктәбенең юғары ламаһы һәм Монгол һарайы араһында үҙенсәлекле «бағыусы остаз» мөнәсәбәттәр урынлаштырҙы.